kalixlouiis/myanmar-wikipedia-corpus huggingface dataset:
၎င်း၏ပါတီမှမူ အခြေအနေများဆိုးရွားမလာမီ နုတ်ထွက်သင့်ကြောင်း ပြောကြားခဲ့ကာ ပြိုင်ဖက်ပါတီများမှမူ သမ္မတအနေဖြင့် စွပ်စွဲပစ်တင်မှုများကို ရှောင်လွှဲရန် ကြိုးစားနေကြောင်း ပြောကြားခဲ့သည်။
၂၀၁၆ခုနှစ် ဒီဇင်ဘာလတွင် ၎င်းအား စွပ်စွဲပြစ်တင်ရန်အတွက် လွှတ်တော်တွင် မဲခွဲခဲ့ကြရာ လွှတ်တော်အမတ် သုံးပုံနှစ်ပုံက ထောက်ခံသဖြင့် ဒီဇင်ဘာလ ၉ရက်နေ့တွင် ဘတ်ဂွန်းဟျဲအား သမ္မတ၏ အခွင့်အာဏာ၊ ရာထူးတာဝန်များကို ရပ်ဆိုင်းထားလိုက်သည်။
တောင်ကိုရီးယား ဖွဲ့စည်းပုံအခြေခံဥပဒေခုံရုံးက ၎င်းအား ရာထူးမှ ထုတ်ပယ်ခဲ့သည်။
တရားသူကြီး (၈)ဦးစလုံးမှ ဘတ်ဂွန်းဟျဲသည် ရာထူးရှိစဉ်က ဥပဒေနှင့် ဖွဲ့စည်းပုံအခြေခံဥပဒေများကို ဆိုးဝါးစွာ ချိုးဖောက်သည်ဟုဆိုကာ ကန့်ကွက်သူမရှိ အမိန့်ချခဲ့သည်။
ထိုသို့ချမှတ်ပြီးနောက် သမ္မတအား ထောက်ခံသူများနှင့် ရဲများ တရားရုံးရှေ့တွင် ပဋိပက္ခဖြစ်ကာ (၂)ဦးသေဆုံးခဲ့ကြသည်။
သူသည် ​တောင်ကိုရီးယားနိုင်ငံသမိုင်း၌ စွပ်စွဲပြစ်တင်၍ ရာထူးမှ ထုတ်ပယ်ခံခဲ့ရ​သော ပထမဆုံးသမ္မတ ဖြစ်လာခဲ့သည်။
တရားရုံးမှ ရာထူးမှထုတ်ပယ်လိုက်ပြီးနောက်တွင် သမ္မတသည် အိမ်ပြာတော်မှ ကိုယ်ပိုင်နေအိမ်သို့ ထွက်ခွာခဲ့သည်။
၎င်း၏နေရာကို ဝန်ကြီးချုပ် ဟွမ်ကျိုအန်းက ယာယီဆက်ခံခဲ့သည်။
ထို့နောက် ၂၀၁၆ခုနှစ် မေလတွင် သမ္မတရွေးကောက်ပွဲ ကျင်းပခဲ့သည်။
ပြစ်ဒဏ်ကျခံရခြင်းနှင့် လွတ်​မြောက်လာခြင်း ရာထူးမှ အထုတ်ခံရပြီးနောက်တွင် ၎င်းအား အာဏာအလွဲသုံးစားမှု၊ အကျင့်ပျက်ခြစားမှုတို့အတွက် အမှုပေါင်း (၁၈)မှုဖြင့် တရားစွဲဆိုခဲ့သည်။
၎င်းနှင့်အတူ အခြားသူများပါ စွဲဆိုခံခဲ့ရသည်။
ပြစ်ဒဏ်ထင်ရှားမှုကြောင့် ၂၀၁၈ခုနှစ်တွင် တရားလွှတ်တော်ချုပ်က ၎င်းကို ထောင်ဒဏ် (၂၄)နှစ် ချမှတ်ခဲ့သည်။
ထို့အပြင် ဒဏ်ကြေး ဝမ် (၁၈) ဘီလီယံ ကျခံခဲ့ရသည်။
၎င်းကိုဆက်ခံသော သမ္မတ မွန်ဂျေအင်း လက်ထက် ၂၀၂၁ခုနှစ် ဒီဇင်ဘာ ၂၄ရက်နေ့တွင် ၎င်းအား အထူးလွတ်ငြိမ်းချမ်းသာခွင့် ပေးခဲ့သည်။
မွန်ဂျေအင်းက ဘတ်ဂွန်းဟျဲ၏ ကျန်းမာရေးအခြေအနေ ယိုယွင်းလာမှုကို ထောက်ရှု၍ အထူးလွတ်ငြိမ်းချမ်းသာခွင့်ပေးခြင်းဖြစ်ကာ အတိတ်မှဖြစ်ရပ်များကို ကျော်လွှားပြီး အမျိုးသားစည်းလုံးညီညွတ်မှုကို မြှင့်တင်နိုင်မည်ဟု ယုံကြည်ပါကြောင်း ပြောကြားခဲ့သည်။
ဘတ်ဂွန်းဟျဲက လွတ်ငြိမ်းချမ်းသာခွင့်နှင့် ပက်သက်၍ မည်သည်မျှမပြောသော်လည်း သမ္မတမွန်ဂျေအင်းအား ကျေးဇူးတင်ကြောင်းနှင့် လူထုအားစိုးရိမ်စေခဲ့မိ၍ တောင်းပန်ကြောင်း ရှေ့နေမှတစ်ဆင့် ပြောကြားခဲ့သည်။
ဘတ်ဂွန်းဟျဲအား လိုလားသူများက ၎င်းတက်ရောက်ကုသနေသော ဆေးရုံရှေ့တွင် အောင်ပွဲခံခဲ့ကြပြီး မလိုလားသူ (၂၀၀)ခန့်က ဆန္ဒပြခဲ့ကြသည်။
HND သည် အင်္ဂလန်နိုင်ငံ ရှိ အဆင့်မြင့်ပညာရေး၏ qualification တစ်ခုဖြစ်သည်။
ထို qualification သည် ဗြိတိန် နှင့် ဆက်စပ်နိုင်ငံများ၏ ပညာရေးနှင့်ညီမျှပါသည်။
ထို qualification ဖြင့် နိုင်ငံတကာရှိ အဆင့်မြင့်တက္ကသိုလ်များတွင် ဆက်လက် ပညာဆည်းပူးနိုင်မည်ဖြစ်ပြီး ထိုတက္ကသိုလ်များရှိ သုံးနှစ်ပညာရေးစနစ်၏ ဒုတိယနှစ်နှင့် ညီမျှပါသည်။
Edexcel ၏ အဆိုအရ HND သည် "၎င်းသည် အလုပ်ရလွယ်သော qualification (vocational qualification) တစ်ခုဖြစ်ပြီး အချိန်ပြည့် တက်ရသော်လည်း အချိန်ပိုင်းလည်းတက်နိုင်သည်။
ထို့အပြင် ၎င်း qualification သည် သုံးနှစ်ပညာရေး၏ ဒုတိယနှင့်ညီမျှပြီး အဆင့်မြင့်ပညာရေး၏ ဒီပလိုမာများနှင့်လည်း ညီမျှသည်"အင်္ဂလန်၊ ဝေး နှင့် အိုင်ယာလန်သမ္မတနိုင်ငံ နိုင်ငံတို့တွင် HND သည် BETC(business & technology education council) qualification တစ်ခုအဖြစ် Edexcel မှာ မှပေးအပ်သည်။
စကော့တလန် နိုင်ငံတွင် HND ကို SQA မှ ပေးအပ်သည်။
HND သည် အဆင့်မြင့် ဒီပလိုမာတစ်ခုအဖြစ် တက္ကသိုလ်များ၏ ဒုတိယနှစ်နှင့်တူညီပါသည်။
တချို့သော အပိုင်းများတွင် သိပ္ပံဘွဲ့နီးပါ အဆင့်ရှိသည်။
HND ဒီပလိုမာ အတွက် နှစ်နှစ်အချိန်ပြည့် တက်ရန်လိုအပ်ပြီး ပထမတစ်နှစ် တက်ရောက်ပြီးပါက Higher National Certificate ရရှိမည် ဖြစ်သည်။
အချိန်ပိုင်း တက်မည်ဆိုပါက အချိန်အတော်ကြာ ပေးရမည်ဖြစ်သည်။
စကော့တလန်နိုင်ငံတွင် HND သည် Level 8 အဖြစ် Scottish Credit and Qualifications Framework မှသတ်မှတ်ပြီး အင်္ဂလန်၊ ဝေးလ် နှင့် မြောက်အိုင်ယာလန် နိုင်ငံတို့တွင် Level 5 အဖြစ် National Qualifications Framework သတ်မှတ်သည်။
ထို့ကြောင့် HND ရရှိပြီးသူများသည် အခြားသော အဆင့်မြင့် အသက်မွေးဝမ်းကြောင်းဆိုင်ရာ အရည်အချင်းအသိအမှတ်ပြု သင်တန်းများနှင့် ဘွဲ့ရရန် ဆက်လက်တက်ရောက်နိုင်မည်ဖြစ်သည်။
SQA HND တွင် တစ်ဘာသာချင်းစီ အောင်ခြင်း ကျခြင်းသည် နှစ်တစ်နှစ်၏ အဆင့်သည် A, B သို့မဟုတ် C စသဖြင့် သတ်မှတ်သည်။
BETC HND သည် Pass, Merit, Distinction, Distinction the highest grade နှင့် pass the lowest grade စသည်ဖြင့် ဖော်ပြသည်။
နိုင်ငံတကာ တက္ကသိုလ်အများစုသည် HND အောင်မြင်ထားသော ကျောင်းသားများကို သူတို့တက္ကသိုလ်၏ နောက်ဆုံးနှစ် (တတိယနှစ်) - အထူးသဖြင့် စီးပွားရေးဆိုင်ရာ မေဂျာများနှင့် ကွန်ပျူတာသိပ္ပံ တက်ရောက်ရန် လက်ခံလေ့ရှိသည်။
သို့ရာတွင် များသောအားဖြင့် HND တွင် သင်ကြားခဲ့သော ဘာသာရပ်များပေါ်တွင်လည်း မူတည်သည်။
၎င်းနည်းအားဖြင့် ကျောင်းသား များသည် HND အပြင် သူတက်ရောက်သော တက္ကသိုလ်မှ ဘွဲ့ရမည်ဖြစ်သည်။
စကော့တလန်၏ ပညာရေးစနစ်သည် လေးနှစ်ဖြစ်သည့်အတွက် နောက်ထပ်တစ်နှစ် ပိုတက်ရန်တော့ လိုလိမ့်မည်။
ဟော့ဘစ် - မျှော်လင့် မထားသော ခရီးစဉ် () သည် ၂၀၁၂ ခုနှစ်တွင် ရုံတင်သည့် ဒါရိုက်တာ ပီတာ ဂျက်ဆန် (Peter Jackson) ၏ ထူးခြားဆန်းပြား စိတ်ကူးယဉ်ဆန်ဆန် စွန့်စားခန်း ရုပ်ရှင် ဇာတ်ကားဖြစ်သည်။
ယင်းရုပ်ရှင်သည်လည်း ဟော့ဘစ်ရုပ်ရှင် ၃ ကားတွဲ၏ ပထမဦးဆုံး ဇာတ်ကား ဖြစ်သည်။
ဒုတိယတွဲနှင့် တတိယတွဲတို့ကို ၂၀၁၃ ခုနှစ်နှင့် ၂၀၁၄ ခုနှစ်တို့တွင် အသီးသီး ဖြန့်ချိရန် စီစဉ်ထားသည်။
လက်စွပ်များ၏ အရှင်သခင် (The Lord of the Rings) ဇာတ်ကားများ၏ ရှေ့ဖြစ်ဇာတ်လမ်းတွဲများ ဖြစ်သည်။
ပက္တရိုးနက်စ် တာဝါ သို့ ပက္တရိုးနက်စ် အမြွှာတာဝါသည် မလေးရှားနိုင်ငံ ကွာလာလမ်ပူမြို့တွင် တည်ရှိပြီး၊ ၎င်းကို မလေးဘာသာဖြင့် မနာရာ ပက္တရိုးနက်စ် ဟုခေါ်ဆိုကြသည်။
ကမ္ဘာ့အမြင့်ဆုံး အဆောက်အဦးအဖြစ် ၁၉၉၈ ခုနှစ်မှ ၂၀၀၄ခုနှစ်အထိ ဗိုလ်စွဲခဲ့သော်လည်း၊ ထိုင်ပေ ၁၀၁ ဆောက်ပြီးသောအခါတွင် ကမ္ဘာ့အမြင့်ဆုံးအမည်မှ ဆင်းသက်ပေးခဲ့ရသည်။
၎င်းသည် ကွာလာလမ်ပူမြို့တော်၏ ပြယုဒ်အင်္ဂါတရပ်ဖြစ်ကာ အနီးတွင် ကွာလာလမ်ပူတာဝါ ဆိုသည့် မျှော်စင်သီးသန့်တစ်ခု ရှိသည်။
ကိုးကား ကဏ္ဍ:မလေးရှားနိုင်ငံရှိ မျှော်စင်များ။
ရဖ်တိုဖောင်ဒေးရှင်းမှ ဆုများကို ၁၉၈၇ နှစ်မှစ၍ စတင်ပေးအပ်ခဲ့ပြီး၊ နှစ်စဉ် လူ့အခွင့်အရေးလုပ်ဆောင်သူများ နှင့် ဒီမိုကရေစီအရေးအတွက် ဆောင်ရွက်နေသူများအတွက် လူ့အခွင့်အရေး ရွပ်ဖ်တိုဆုဟူ၍ စတင်ခဲ့သည်။
ထိုဆုသည် နော်ဝေနိုင်ငံ ဘာဂန်မြို့ရှိ စီးပွားရေးကျောင်း၌ စီးပွားရေး သမိုင်း ပါမောက္ခဖြစ်သူ သိုးရော်ဖ် ရဖ်တိုဆိုသူအား ဂုဏ်ပြုထားခြင်းဖြစ်သည်။
ပါမောက္ခရွပ်ဖ်တိုသည် သူ၏ဘဝတလျှောက် အထူးသဖြင့် ဥရောပအရှေ့ပိုင်း၌ ဒီမိုကရေစီနှင့် လူ့အခွင့်အရေးများ တိုးပွားရရှိစေရန် အင်တိုက်အားတိုက် အသုံးချခဲ့သူတစ်ဦးဖြစ်သည်။
Rafto အဖွဲ့အစည်း သမိုင်း ဂုဏ်ပြုပွဲ ရွေးချယ်ခြင်း ဆုရရှိခဲ့သူများ ခုနှစ် ဆုရရှိခဲ့သူ(များ) နိုင်ငံ ၂၀၁၂ Nnimmo Bassey ၂၀၁၁ Sexual Minorities Uganda (SMUG) and their leader Frank Mugisha ၂၀၁၀ Bishop José Raúl Vera López ၂၀၀၉ Malahat Nasibova ၂၀၀၈ Pastor Bulambo Lembelembe Josué ၂၀၀၇ :en:National Campaign on Dalit Human Rights ၂၀၀၆ :en:Thich Quang Do ၂၀၀၅ :en:Lidia Yusupova ၂၀၀၄ :en:Rebiya Kadeer ၂၀၀၃ :en:Paulos Tesfagiorgis ၂၀၀၂ Sidi Mohammed Daddach ၂၀၀၁ Shirin Ebadi ၂၀၀၀ Kim Dae-jung ၁၉၉၉ Gennady Grushevoy ၁၉၉၈ ECPAT ၁၉၉၇ The Romani people, represented by Ian Hancock ၁၉၉၆ Palermo Anno Uno ၁၉၉၅ Union of the Committees of Soldiers' Mothers of Russia ၁၉၉၄ Leyla Zana ၁၉၉၃ The people of East Timor, represented by José Ramos-Horta ၁၉၉၂ Preah Maha Ghosananda ၁၉၉၁ Jelena Bonner ၁၉၉၀ အောင်ဆန်းစုကြည် ၁၉၈၉ Doina CorneaFIDESZ (Dr Peter Molnar) ၁၉၈၈ Trivimi Velliste ၁၉၈၇ Jiří Hájek ကိုးကား Category:ငြိမ်းချမ်းရေးဆုများ။
John Cena သည် အမေရိကန်တွင် နာမည်ကျော်ကြားသော နပန်းသမားကြီး တစ်ဦးဖြစ်သည်။
သူ၏ မွေးနေ့သက္ကရာဇ်မှာ April 23, 1977 ဖြစ်ပြီး West NewBury မှာ မွေးဖွားခဲ့သည်။
အရပ်အားဖြင့် 6.1 ft ခြောက်ပေနဲ့ တစ်လက်မ ရှိပြီး သူ၏ နာမည်အပြည့်အစုံမှာ John Fleix Anthony Cena ဖြစ်သည် ခုလက်ရှိ မိန်းမနာမည်မှာ Elizabeth Huberdeau ဖြစ်သည်။
သူဇာတ်ဆောင်ထားသော ရုပ်ရှင်များလဲ ရှိသည်။
The Marine / 12 Rounds / Legendary /The Reunion တို့ဖြစ်သည်။
၈၈ မျိုးဆက် ကျောင်းသားများ ဆိုသည်မှာ မြန်မာစစ်အစိုးရအား ဆန့်ကျင်၍ မြန်မာနိုင်ငံတွင် ဒီမိုကရေစီရရှိရန် လှုပ်ရှားဆောင်ရွက်ကြသည့် အဖွဲ့ဖြစ်သည်။
အဖွဲ့ဝင်များမှာ အများအားဖြင့် စစ်အစိုးရမှ လျပ်စစ်မီဒီယာ အက်ဥပဒေ သို့ တရားမဝင် အဖွဲ့အစည်းတည်ထောင်သည်ဆိုကာ ထောင်ဒဏ်ချမှတ်ခံကြရသည်။
နိုင်ငံတကာ အဖွဲ့အစည်းများမှ ၎င်းအဖွဲ့ဝင်များ ထောင်ဒဏ်ချမှတ်ခံရမှုအပေါ် ဝေဖန်ပြစ်တင်လျက်ရှိပြီး၊ စစ်အစိုးရမှ ချွင်းချက်မရှိ ပြန်လည်လွှတ်ပေးရန် တောင်းဆိုခဲ့ကြပြီး၊ ၎င်းတို့ကို နိုင်ငံရေးအကျဉ်းသားဟူ၍ အသိအမှတ်ပြုကြသည်။
မြန်မာနိုင်ငံ၏ ဒီမိုကရေစီလမ်းပြမြေပုံ ၇ ချက် (တရားဝင်ခေါ်ဆို၊ Roadmap to Discipline-flourishing Democracy) ကို ဗိုလ်ချုပ်ကြီး ခင်ညွန့်မှ ၃၀ရက် ဩဂုတ်လ ၂၀၀၃၌ နိုင်ငံပိုင် မီဒီယာများသို့ ထုတ်ဖော်ကြေညာခဲ့သည်၊ ၎င်းတွင် မြန်မာနိုင်ငံသို့ ဒီမိုကရေစီလမ်းစဉ် ပြန်လည်ဖော်ဆောင်နိုင်ရန် အဆင့် ၇ ချက်ပါရှိသည်။
.နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီမှ အသိအမှတ်ပြုသည့် ထိုလမ်းပြမြေပုံသည်၊ ညောင်နှစ်ပင်၊ မော်ဘီမြို့၌ အမျိုးသားညီလာခံအား ပြန်လည်ကျင်းပရေးနှင့် အခြေခံဥပဒေရေးဆွဲရန်ဖြစ်သည်။
ထို့ပြင် ပြည်လုံးကျွတ် ဆန္ဒခံယူပွဲကောက်ယူ၍ အခြေခံဥပဒေကို အတည်ပြုကာ၊ လွှတ်တော်သို့ အမတ်များရွေးကောက်တင်မြောက်၍ ပါလီမန်လုပ်ငန်းစဉ်များ ဆောင်ရွက်နိုင်ရန်ဖြစ်သည်။
လမ်းစဉ် ၇ ချက် နိုင်ငံတော်တည်ဆောက်ရေးလုပ်ငန်းစဉ်အဆင့်ဆင့် [ မြန်မာနိုင်ငံ၏ ROAD MAP ] ပထမအဆင့် - ၁၉၉၆ ခုနှစ်ကစတင်၍ ယာယီအားဖြင့် ဆိုင်းငံ့ထားလျက်ရှိသော အမျိုးသားညီလာခံကြီးကို ပြန်လည်ကျင်းပခြင်း။
ဒုတိယအဆင့် - အမျိုးသားညီလာခံကြီး အောင်မြင်စွာကျင်းပပြီးစီးသည့်အခါ စစ်မှန်ပြီး စည်းကမ်းပြည့်ဝသော ဒီမိုကရေစီစနစ်ဖြစ်ထွန်းရေးအတွက် လိုအပ် သော ဆောင်ရွက်ဖွယ်ရာလုပ်ငန်းစဉ်များကို တစ်ဆင့်ပြီးတစ်ဆင့် ဆက်လက်ဆောင်ရွက်ခြင်း။
တတိယအဆင့် - အမျိုးသားညီလာခံကြီးကချမှတ်ပေးသော အခြေခံရမည့်မူများနှင့် အသေးစိတ် အခြေခံရမည့်မူများနှင့်အညီ ဖွဲ့စည်းပုံအခြေခံဥပဒေ မူကြမ်းကို ရေးဆွဲခြင်း။
စတုတ္ထအဆင့် - ဖြစ်ပေါ်လာသည့် ဖွဲ့စည်းပုံအခြေခံဥပဒေမူကြမ်းကို ပြည်လုံးကျွတ် ဆန္ဒခံယူပွဲ ကျင်းပ၍ အတည်ပြုခြင်း။
ပဉ္စမအဆင့် - ဖွဲ့စည်းပုံအခြေခံဥပဒေသစ်အရ လွှတ်တော်များ ဖွဲ့စည်းရေးအတွက် တရားမျှတသော ရွေးကောက်ပွဲများ ကျင်းပခြင်း။
ဆဋ္ဌမအဆင့် - ဖွဲ့စည်းပုံအခြေခံဥပဒေသစ်နှင့်အညီ လွှတ်တော်ကိုယ်စားလှယ်များဖြင့် လွှတ်တော်အစည်းအဝေးများ ကျင်းပခြင်း။
သတ္တမအဆင့် - လွှတ်တော်မှ ရွေးကောက်တင်မြှောက်သော နိုင်ငံတော်အကြီးအကဲများနှင့် လွှတ်တော်မှ ဖွဲ့စည်းပေးသော အစိုးရအဖွဲ့နှင့် အာဏာပိုင် အဖွဲ့အစည်းများဖြင့် ခေတ်မီဖွံ့ဖြိုးတိုးတက်သော ဒီမိုကရေစီ နိုင်ငံတော်သစ် တည်ဆောက်ခြင်း။
200px|၂၀၀၇ ခုနှစ် ဗားမားကမ်ပိန်း ယူကေမှ ဦးဆောင်ကြီးမှူးကျင်းပသည့် ဆန္ဒပြပွဲတစ်ခုတွင် လှုပ်ရှားပါဝင်နေကြစဉ် ဘားမားကမ်ပိန်း ယူကေ(ဘီစီယူကေ)သည် အစိုးရမဟုတ်သည့် အဖွဲ့အစည်းအဖြစ် မြန်မာနိုင်ငံတွင် ဒီမိုကရေစီနှင့် လူ့အခွင့်အရေးများ ပြန်လည်ရရှိစေရန် ၁၉၉၁ခုနှစ်တွင် တည်ထောင်ခဲ့ခြင်းဖြစ်သည်။
ဘီစီယူကေသည် ဥရောပရှိ မြန်မာနိုင်ငံ ဒီမိုကရေစီအရေးလှုပ်ရှားသည့် အဖွဲ့အစည်းများတွင် လှုံ့ဆော်မှုလုပ်ငန်းများ အကြီးဆုံးဆောင်ရွက်နိုင်သည့် အဖွဲ့အစည်းဟု ဆိုနိုင်ပေသည်။
thumb|ရှင်ကျို ၅ မြေပြင်ဆင်းထိပ်ဖူးပုံ မြေပြင်ဆင်းထိပ်ဖူးသည် အာကာသယာဉ်၏အစိတ်အပိုင်းဖြစ်ပြီး အာကာသပျံသန်းမှုပြီးဆုံးချိန်တွင်မြေပြင်ပေါ်သို့ ဆင်းသက်မည့် အပိုင်းဖြစ်သည်။
The shape is determined partly by aerodynamics; a capsule is aerodynamically stable falling blunt end first, which allows only the blunt end to require a heat shield for atmospheric reentry. ယင်းပုံစံသည် ခေတ်ဟောင်းမော်တော်ယာဉ်များ၏မီးခွက်နှင့်ပုံစံတူသည်။
လူလိုက်ပါသော မြေပြင်ဆင်းထိပ်ဖူးများတွင် အာကာသယာဉ်၏ကိရိယာများ၊ ပစ္စည်းထားရန်နေရာအနည်းငယ်နှင့်ယာဉ်မှူးများအတွက်ထိုင်ခုံများပါဝင်သည်။
ထိပ်ဖူးသည် လေခုခံမှုနည်းပါးသဖြင့် နောက်ဆုံးပိတ်တွင် လေထီးဖွင့်ပြီးအရှိန်သတ်ရသည်။
မြေပြင်၊ ပင်လယ်ပြင်များပေါ်သို့ဆင်းသက်ကြရသည်။
သို့မဟုတ် အခြားလေယာဉ်တစ်စင်းဖြင့် ယင်းထိပ်ဖူးကိုလိုက်ဖမ်းရသည်။
ယခုအခါတွင်လေယာဉ်ကဲ့သို့လျောတိုက်ဆင်းနိုင်သော မြေပြင်ဆင်းယာဉ်များသုံးစွဲနိုင်ရန်ကြိုးပမ်းနေကြပြီဖြစ်သည်။
ရှင်ကျိုး မြေပြင်ဆင်းထိပ်ဖူးသည် ဆိုယုဇ်သို့မဟုတ် ရှင်ကျိုးအာကာသယာဉ်တွင် အပိုင်း(မော်ဂျူး)သုံးပိုင်းရှိသည့်အနက်အလယ်ပိုင်းဖြစ်သည်။
ကမ္ဘာပတ်မော်ဂျူးသည် ယာဉ်၏ရှေ့ဆုံးတွင်ရှိသည်။
ကိရိယာများတပ်ဆင်ထားသော မော်ဂျူး(အထိန်းမော်ဂျူး)သည် ယဉ်၏နောက်ဆုံးပိုင်းတွင်ရှိသည်။
မြေဆင်းရာတွင် လေထီးတစ်ခုနှင့် ဘရိတ်ဒုံးတို့ပါဝင်သည်။
ရှင်ကျိုး မြေပြင်ဆင်းထိပ်ဖူးသည် တစ်ကြိမ်သာအသုံးပြုနိုင်သည်။
အာကာသယာဉ်ပျံသန်းမှုတစ်ခါလုပ်တိုင်း မြေပြင်ဆင်းထိပ်ဖူးတစ်ခုအသုံးပြုရသည်။
အသုံးပြုပြီးသောထိပ်ဖူးများကို များသောအားဖြင့်ပြတိုက်သို့ပို့ပြီးပြသထားလေ့ရှိကြသည်။
ရှင်ကျိုး မြေပြင်ဆင်းထိပ်ဖူးနှင့်ပတ်သက်၍ ဆိုယုဇ် တီအမ် ဒီဇိုင်းမှနည်းပညာအချို့ကိုအသုံးပြုသည်ဆိုသောအချက်မှလွဲလျှင် ကျန်အချက်အလက်အနည်းငယ်သာသိရှိခွင့်ရသည်။
နိုင်ငံတကာအာကာသစခန်းသို့ ပင်တိုင်ပျံသန်းပေးနေသော ဆိုယုဇ် တီအမ်အေ အာကာသယာဉ်သစ်တွင် အရပ်ရှည်သော ယာဉ်မှူများအတွက် သင့်လျော်အောင်ပြုလုပ်ထားပြီး လေယာဉ်များ၊ အမေရိကန်တို့၏အာကာသလွန်းပျံယာဉ်များနည်းတူ မှန်ပြတင်းတပ်ဆင်ထားသည်။
ဆိုယုဇ် ယခင်ဆိုဗီယက်ပြည်ထောင်စုတွင် မတော်တဆမှုနှစ်ခုနှင့်မတော်တဆဖြစ်လုနီးပါးတစ်ခုဖြစ်ပွားခဲ့သည်။
ယင်းသုံးခုလုံးသည် မြေပြင်ဆင်းထိပ်ဖူးကမ္ဘာပတ်လမ်းမှ ဖဲခွာလာပြီးလေထုထဲဆင်းလာချိန်တွင် ဖြစ်ပွားသည်။
ဆိုယုဇ် ၁ သည် လေထီးမပွင့်ပဲ ထိပ်ဖူးသည် မြေကြီးကို တစ်နာရီမိုင် ၃၀၀နှုန်းဖြင့်ဝင်ဆောင့်သည်။
အာကာသယာဉ်မှူးဗလာဒီမာ မီခေလ်းလိုဗစ်ချ် ကိုမာရော့ဗ်သေဆုံးခဲ့ရပြီး ဆိုယုဇ်၁ စီမံကိန်းလည်းရပ်တန့်ခဲ့ရသည်။
ဆိုယုဇ် ၅ သည်လည်းမတော်တဆဖြစ်မှုကြောင့်ရပ်တန့်လုနီးပါးဖြစ်ခဲ့ရသည်။
မြေပြင်ဆင်းထိပ်ဖူးသည် လေထုထဲသို့နေရာမှားယွင်းဆက်သက်လာခဲ့သည်။
ကိရိယာမော်ဂျူးသည် မြေပြင်ဆင်းမော်ဂျူးမှပြုတ်ထွက်မသွားဘဲ တန်းလန်းကြီးပါလာသည်။
ကံကောင်းစွာပင် ကိရိယာမော်ဂျူးလောင်ကျွမ်းသွားပြီး အဆင်းမော်ဂျူးနှင့် မြေပြင်ဆင်းထိပ်ဖူးတို့ ပုံမှန်ပြန်ဖြစ်သွားသည်။
ဆိုယုဇ် ၁၁ သည် ၁၉၇၁ မတော်တဆဖြစ်မှုနောက်ပိုင်းတွင် ဇာတ်သိမ်းသွားသည်။
ဖိအားညီမျှစေရန်တပ်ဆင်ထားသည့် ဖိအားမျှဗား(equalization valve)သည် ဆိုယုဇ်ယာဉ် နောက်ဆုံးဆင်းသက်ချိန်တွင် သတ်မှတ်ထားသည်ထက်စောကာ လေဟာပြင်အာကာကထဲတွင် ပွင့်သွားပြီး အာသာဝတ်စုံမဝတ်ဆင်ထားသည့် အာကာသယာဉ်မှူးသုံးဦးကိုသေဆုံးစေခဲ့သည်။
ဆိုယုဇ် ၁၂ မှ ဆိုယုဇ် ၄၀ထိ နောက်ပိုင်းပျံသန်းမှုများ တွင် ဖိအားချိန်ကိရိယာထည့်သွင်းရန်အတွက် ထိုင်ခုံတစ်လုံးကိုဖယ်ရှားပြီး ယာဉ်မှူးနှစ်ဦးသာစီးနင်းနိုင်သည့်ပုံစံပြုလုပ်ခဲ့သည်။
ဆိုယုဇ်တီ ပုံစံတွင် တတိယထိုင်ခုံကိုပြန်ထည်တပ်ဆင်ထားခဲ့သည်။
မြေပြင်ဆင်းထိပ်ဖူးများစာရင်း အပိုလိုအာကာသယာဉ်၏အထိန်းမော်ဂျူး SpaceX Dragon Orion Crew Exploration Vehicle ISRO Orbital Vehicle ရှင်ကျိုမြေပြင်ဆင်းမောဂျူး Soyuz reentry module Vostok reentry module ဗော့စ်ခေါ့ခ် မြေပြင်ဆင်းမော်ဂျူးများ Space Capsule Recovery Experiment McDonnell Mercury capsule McDonnell Gemini capsule ရည်ညွှန်း - Describes Soyuz-TMA descent. အောက်ပါတို့ကိုလည်းရှုရန် ဂြိုဟ်ပတ်မော်ဂျူး Service module အထိန်းမော်ဂျူး Space capsule Category:ရှင်ကျိုစီမံကိန်း Category:ဆိုယုဇ်စီမံကိန်း Category:အာကာသယာဉ်အစိတ်အပိုင်းများ Category:ရုရှားတို့၏တီထွင်မှုများ ru:Спускаемый аппарат it:modulo di rientro zh:返回舱။
200px|ဂြိုဟ်များ၊ လများနှင့်ဗွိုင်ယေဂျာ ‌ဗွိုင်ယေဂျာ စီမံကိန်းသည် ဗွိုင်ယေဂျာ ၁ အာကာသယာဉ် နှင့် ဗွိုင်ယေဂျာ ၂ အာကာသယာဉ် များဟူသော လူမပါသောအာကာသခရီးစဉ်နှစ်ခု ပစ်လွှတ်ခဲ့သည့် အမေရိကန် သိပ္ပံစီမံကိန်းဖြစ်သည်။
ယင်းအား ၁၉၇၇ ခုနှစ်တွင် ဂြိုဟ်များ တဖြောင့်တည်းတန်းသော အချိန်ကာလကိုရွေးကာ ပစ်လွှတ်ခဲ့ခြင်း ဖြစ်သည်။
စီမံကိန်း၏ မူလရည်ရွယ်ချက်သည် ဂျူပီတာဂြိုဟ်၊ စနေဂြိုဟ်တို့အား လေ့လာရန်ဖြစ်သော်လည်း နေအဖွဲ့အစည်း အပြင်ဘက်သို့ ခရီးဆက်နိုင်ခဲ့သည်။
ယင်းသည် အာကာသနက်နက် ဖြစ်သော ဟီလီယိုရှီးသို့ တိုးဝင်သွားမည်ဟု မျော်လင့်ရသည်။
အာကာသယာဉ်နှင့်ပတ်သက်သည့် ကိစ္စရပ်များအား ဖလော်ရီဒါပြည်နယ်ရှိ ကိတ် ကာနယ်ဗယ်မှ ပစ်လွှတ်ခဲ့ခြင်းဖြစ်သည်။
အဆိုပါ အာကာသယာဉ်နှစ်စင်းအား တောင်ကာလီဖိုးနီးယားပြည်နယ်ရှိ Jet Propulsion Laboratory တွင်တည်ဆောက်ခဲ့သည်။
၂ဝ၁၂ ခုနှစ်တွင် ဗွိုင်ယေဂျာ ၁ အာကာသယာဉ်သည် ကမ္ဘာပေါ်မှ အဝေးဆုံးသို့ရောက်ရှိသွားသော အာကာသယာဉ်တစ်စင်း ဖြစ်လာခဲ့သည်။
၂ဝ၁၂ ခုနှစ် ဇွန်လတွင် ဗွိုင်ယေဂျာ ၁ သည် ကြယ်တာရာကြားခံနယ်မြေသို့ တိုးဝင်ရန်နီးကပ်လာပြီး နေအဖွဲ့အစည်းအပြင်ဘက်သို့ စွန့်ခွာသွားမည့် ပထမဆုံး လူလုပ်အာကာသယာဉ် ဖြစ်လာခဲ့သည်။
ယင်းသိပ္ပံဆိုင်ရာ မက်ရှင်နှစ်ခုစလုံးသည် နေအဖွဲ့အစည်း၏ ဓာတ်ငွေ့ဂြိုဟ်ကြီးများအကြောင်း ဒေတာအချက်အလက်များ မှတ်တမ်းတင်နိုင်ခဲ့သည်။
ရာဇဝင် 400px|၂၀၀၇ ခုနှစ် ဧပြီလတွင် ဗွိုင်ယေဂျာနှင့် ပိုင်အိုနီးယားအာကာသယာဉ်တို၏ လမ်းကြောင်းနှင့် မျော်လင့်ထားသည့် နေရာ left|thumb|လမ်းကြောင်းများသည် အာကာယာဉ်အား ဂြိုဟ်များအား လေ့လာခွင့်ရှိစေသည့်အပြင် နေစကြဝဠာပြင်ပသို့ စွန့်ခွာရန် အရှိန်ရှိစေခဲ့သည် ﻿ဗွိုင်ယေဂျာ အာကာသယာဉ်များသည် မူလအားဖြင့် မာရီနာ ပရိုဂရမ်တို့၏ အစိတ်အပိုင်းများဖြစ်သည်။
ယင်းတို့သည် မာရီနာ ၁၁၊ မာရီနာ ၁၂ ဟုအသီးသီး ခေါ်ဆိုသည်။
ယင်းတို့အား နောက်ပိုင်းတွင် မာရီနား-ဂျူပီတာ-စေတန်ဟု ပြောင်းလဲခဲ့ပြီး ဗွိုင်ယေဂျာဟု ပြောင်းလဲခဲ့သည်။
ဗွိုင်ယေဂျာ ပရိုဂရမ်သည် ဂရန်းတာဝါ၏ အဓိကအချက်ချာကျသော ပရိုဂရမ်တစ်ခုဖြစ်သည်။
အဘယ်ကြောင့်ဆိုသော် ဂရန်းတာဝါသည် နေအဖွဲ့အစည်းအတွင်းမှာ ဂြိုဟ်များသို့ အာကာသယာဉ်များ အမြောက်အမြား ပစ်လွှတ်ရန် စီမံထားသောကြောင့်ဖြစ်သည်။
ထိုအချိန်တွင် ဂြိုဟ်တာရာတို့သည် ဖြောင့်မတ်နေကြမည်ဖြစ်သဖြင့် ဒြပ်ဆွဲအား အကူညီဖြင့် ဂျူပီတာဂြိုဟ်မှ စေတန်ဂြိုဟ်၊ ထို့နောက် ယူရေးနစ်ပ်ဂြိုဟ်မှ နက်ပကျွန်းဂြိုဟ် စသည်ဖြင့် ပလူတိုအထိ ပျံသန်းရန် ဖြစ်သည်။
စီမံကိန်းနှစ်ခုထဲမှ ပထမဆုံးစီမံကိန်းအဖြစ် ဗွိုင်ယေဂျာ ၂ အား ပစ်လွှတ်ခဲ့သည်။
ယင်းသည် ဂျူပီတာဂြိုဟ်၊ စေတန်ဂြိုဟ်၊ ယူရေးနပ်စ်ဂြိုဟ်၊ နက်ပကျွန်းဂြိုဟ် လေးစင်းအား ပျံသန်းမည်ဖြစ်သည်။
ဗွိုင်ယေဂျာ ၁ အားကိုမူ ညီအစ်မ ဗွိုင်ယေဂျာ ၂ အားပစ်လွှတ်ပြီး မကြာခင်တွင် ပစ်လွှတ်ခဲ့သည်။
သို့သော် ယင်း၏လမ်းကြောင်းလည်းတိုတောင်းပြီး လျင်မြန်ကာ ဂျူပီတာဂြိုဟ်နှင့် စေတန်ဂြိုဟ်အား စောလျင်စွာ ရောက်ရှိစေခဲ့သည်။
ဗွိုင်ယေဂျာ ၁ အာကာသယာဉ်တွင် စေတန်ဂြိုဟ်ရံလ တိုက်တန်အား လေ့လာရန် ဦးစားပေးထားသည်။
အဘယ်ကြောင့်ဆိုသော် ယင်းသည် သိပ်သည်းသော လေထုလွှာအားပိုင်ဆိုင်ကာ အလွန်ကြီးသဖြင့် လေ့လာမှုပြုလုပ်ရန် အလွန်ထိုက်တန်သောကြောင့်ပင်တည်း။
၁၉၉ဝ ဝန်းကျင်အတွင်း ဗွိုင်ယေဂျာ ၁ သည် နှေးကွေးလှသော ပိုင်အိုနီးယား-၁၀ အာကာသယာဉ်နှင့် ပိုင်အိုနီးယား ၁၁ အာကာသယာဉ်အား ဖြတ်ကျော်ခဲ့သည်။
စတင်ပစ်လွှတ်စဉ်က ပိုမိုလျင်မြန်သော New Horizons အာကာသယာဉ်သည်ပင် ဗွိုင်ယေဂျာ ၁ အား ကျော်သွားနိုင်မည် မဟုတ်ပေ။
ဗွိုင်ယေဂျာ ၁ နှင့် ပိုင်အိုးနီးယား အာကာသယာဉ်တို့သည် နေအဖွဲ့အစည်းတွင် လားရာဆန့်ကျင်ဖက်အတိုင်း ပျံသန်းကြသောယာဉ်များဖြစ်ကြသည်။
ဗွိုင်ယေဂျာ ၁ နှင့် ဗွိုင်ယေဂျာ ၂ အာကာသယာဉ် နှစ်စင်းလုံးအား ပုံမှန် ဆက်သွယ်မှုပြုလုပ်ခဲ့သည်။
ရေဒီယိုသတ္တိကြွ ပါဝါရင်းမြစ်သည် ယာဉ်နှစ်ခုစလုံးတွင် လုံလောက်သော လျှပ်စစ်စွမ်းအင်ပေးနိုင်သည်ဟု ၂ဝ၁၂ ခုနှစ်အရ သိရသည်။
၂ဝဝ၇ ခုနှစ်တွင် ဗွိုင်ယေဂျာ ၁ သည် မိုင်ပေါင်း ၁ဝ ဘီလီယံအကွာသို့ ရောက်ရှိခဲ့ပြီး နေအဖွဲ့အစည်းအပြင်ဘက်သို့ တစ်နှစ်လျင် ၃.၃ AUနှုန်းဖြင့် ပျံသန်းလျက်ရှိသည်။
၂ဝဝ၉ ခုနှစ် ဩဂုတ်လတွင် ဗွိုင်ယေဂျာ ၁ သည် နေမှ ၁၁ဝ.၇ AU (မိုင်ပေါင်း ၁ဝ.၂ ဘီလီယံ) အကွာသို့ ရောက်ရှိခဲ့သည်။
ထို့နောက် ဟီလီယိုပေါ့နယ်မြေသို့ တိုးဝင်ခဲ့သည်။
ဟီလီယိုပေါ့စ်၏ အလွန်တွင် ကြယ်တာရာကြားခံနယ်မြေပင်ဖြစ်သည်။
ယင်းနေရာတွင် နေ၏ဒြပ်ဆွဲအားသက်ရောက်မှုထက် နဂါးငွေ့တန်း ဂယ်လက်ဆီ၏ ဒြပ်ဆွဲအားသက်ရောက်မှုက ပိုများသည်။
အာကာသယာဉ်သို့ နေမှအလင်းရောင်ရောက်ရှိရန် ၁၆ နာရီကြာမြင့်မည်ဖြစ်သည်။
၂ဝ၁ဝ ခုနှစ်တွင် ဗွိုင်ယေဂျာ ၁ သည် နေလေ၏တွန်းကန်အားမရှိသော နယ်မြေသို့ ရောက်ရှိခဲ့သည်။
အာကာသယာဉ်ဒီဇိုင်း upright=1.2|alt=A space probe with squat cylindrical body topped by a large parabolic radio antenna dish pointing left, a three-element radioisotope thermoelectric generator on a boom extending down, and scientific instruments on a boom extending up. A disk is fixed to the body facing front left. A long triaxial boom extends down left and two radio antennas extend down left and down right.|ဗွိုင်ယေဂျာ အာကာသယာဉ် တည်ဆောက်ပုံ ဗွိုင်ယေဂျာ အာကာသယာဉ်သည် အလေးချိန် ၇၇၃ ကီလိုဂရမ်ရှိပြီး ၁ဝ၅ ကီလိုဂရမ်သည် သိပ္ပံကိရိယာတန်ဆာပလာများ ဖြစ်ကြသည်။
ထပ်တူညီသော ဗွိုင်ယေဂျာ အာကာသယာဉ်အား ဝင်ရိုးသုံးခုရှိသော လမ်းပြစနစ်အားအသုံးပြုထားကာ စွမ်းအားမြင့် အန်တာနာဖြင့် ကမ္ဘာမြေဆီ ချိန်ရွယ်ထားသည်။
ယင်းတို့၏ သိပ္ပံဆိုင်ရာ ကိရိယာများကိုကား သက်ဆိုင်ရာပစ်မှတ်များဆီသို့ ချိန်ရွယ်ထားသည်။
ဗွိုင်ယေဂျာ ရွှေဓာတ်ပြားကို အာကာသယာဉ်၏ဘေးတစ်ဘက်ချင်းစီတွင် တပ်ဆင်ထားသည်။
ရေဒီယို သာမိုလျှပ်စစ် ဂျင်နယ်ရေတာ သုံးလုံးအားလည်း အောက်ခြေနားတွင် တပ်ဆင်ထားသည်။
ကိရိယာများနှင့်အာရုံခံပစ္စည်းများ ၁ဝ မီတာရှိသော အန်တာနာသည် ဂြိုဟ်ဆိုင်ရာ ရေဒီယိုနက္ခတ္တပညာရပ်နှင့် ပလာဆာလှိုင်းများကို လေ့လာရန်ဖြစ်သည်။
စကန်လုပ်ည့်ကိရိယာများတွင် အနီအောက်ရောင်ခြည် အနှောက်အယှက်တိုင်းမီတာ၊ ခရမ်းလွန်ရောင်စဉ်တိုင်းမီတာ၊ သိပ္ပံဆိုင်ရာ ဓာတ်ပုံရိုက်ကိရိယာခွဲ၊ ဗီဒီယိုကင်မရာနှင့် ဓာတ်ပုံစစ်ဆေးမီတာတို့ ပါဝင်သည်။
သိပ္ပံပစ္စည်းများ ပြရန် ပစ္စည်းအမည် အတိုကောက် ဖော်ပြချက်Imaging Science System (ISS) ဂျူပီတာ စေတနနှင့်အခြားအရာဝတ္ထုများ၏ဓာတ်ပုံများအား ရိုက်ကူးရန် ကင်မရာစနစ်နှစ်ခု (narrow-angle/wide-angle) အား မွမ်းမံပေးသည်။
ယာဉ်နှစ်စင်းလုံးတွင် ရွှေရောင် မှတ်တမ်းအား သယ်ဆောင်ထားပြီး ကမ္ဘာမြေ၏အသံနှင့် ရုပ်ပုံများ ပါဝင်သည်။
ယင်းတွင် ကမ္ဘာမြေ၏တည်နေရာအား သင်္ကေတများဖြင့် ဖော်ပြထားသည်။
မှတ်တမ်းအား နေအဖွဲ့အစည်းပြင်ပမှ မည်သည့်သက်ရှိမဆို ဆက်သွယ်မှုပြုလုပ်ရန်နှင့် အာကာသယာဉ်အား ကယ်ဆယ်စေရန် ရည်ရွယ်ချက်ဖြင့် ထည့်သွင်းထားခြင်းဖြစ်သည်။
မှတ်တမ်းတွင် ပါဝင်သောအရာများအား တင်မော်တီနှင့် ကားလ်ဆေဂန်တို့က ရွေးချယ်ခဲ့သည်။
အပြာရောင် အစက် ကမ္ဘာမြေအား ၆ ဘီလီယံ ကီလိုမီတာ (၃.၇ ဘီလီယံမိုင်)အကွာမှ အပြာရောင် အစက်အဖြစ် ဗွိင်ယေဂျာမှ ရိုက်ကူးထားပုံ ﻿ဗွိုင်ယေဂျာ စီမံကိန်းတွင် အဓိက မက်ရှင်လုပ်ငန်းများအပြင် အရင်က တခါမှမမြင်ဖူးသော ဂြိုဟ်ကြီးများ၏ ဓာတ်ပုံများ ပါဝင်သည်။
ယင်းတို့တွင် နာမည်ကြီးပြီး လူသိများသောဓာတ်ပုံမှာ ကမ္ဘာမြေ၏ အပြာရောင် အစက် ဖြစ်သည်။
ယင်းအား ၁၉၉ဝ ခုနှစ်တွင် ဗွိုင်ယေဂျာ ၁ မှ ရိုက်ကူးခဲ့ပြီး ကားလ် ဆေဂန်မှ လူသိများစေခဲ့သည်။
အခြား ကြည့်ရန် ဗွိုင်ယေဂျာ ၁ အာကာသယာဉ် ပိုင်အိုနီးယား-၁၀ အာကာသယာဉ် ဗွိုင်ယေဂျာ ၂ အာကာသယာဉ် ရည်ညွှန်း ပြင်ပချိတ်ဆက်ရန် NASA sites NASA Voyager website - Main source of information. Voyager Mission state (more often than not at least 3 months out of date) Voyager Spacecraft Lifetime Space Exploration - Robotic Missions NASA Facts - Voyager Mission to the Outer Planets (PDF format) Voyager 1 and 2 atlas of six Saturnian satellites (PDF format) 1984 JPL Voyager Telecom Manual NASA instrument information pages: Non-NASA sites Spacecraft Escaping the Solar System - current positions and diagrams NPR: Science Friday 8/24/07 Interviews for 30th anniversary of Voyager spacecraft Illustrated technical paper by Raymond Heacock, the project engineer Category:ဗွိုင်ယေဂျာ စီမံကိန်း။
thumb|ကမ္ဘာ့မျက်နှာပြင်နှင့် အပြင်ဖက် အာကာသ အကြားနယ်နိမိတ်အား ကာမန်းမျဉ်းတွင် ပိုင်းခြားထားပုံ။
အပြင်ဖက် အာကာသ ဆိုသည်မှာ အာကာသ အတွင်းရှိ အရာဝတ္ထုများ အကြားတွင် တည်ရှိနေသော နေရာကို ခေါ်ဆိုခြင်း ဖြစ်သည်။
300px|နေအဖွဲ့အစည်းရှိ ဓာတ်ငွေ့ဂြိုဟ်ဘီလူး၄ခုအားနေနှင့်စကေးကိုက်နှိုင်းယှဉ်ပြထားပုံ 300px|ဂျူပီတာ၊ ကွင်းများနှင့်စေတန်၊ ယူရေးနပ်စ်၊ နက်ပကျွန်းဂြိုဟ်များပုံ ဓာတ်ငွေ့ဂြိုဟ်ဘီလူး (Gas giant) ဆိုသည်မှာ ကျောက် သို့မဟုတ် အခြားအခဲပစ္စည်းများမပါဘဲ ဓာတ်ငွေ့သက်သက်ပြီးသော ကြီးမားလှသောဂြိုဟ်ကြီးဖြစ်သည်။
ဓာတ်ငွေ့ဂြိုဟ်ဘီလူးများကို မအောင်မြင်သောကြယ်ဟု ခေါ်ဆိုကြသည်။
အကြောင်းမှာ ယင်းတို့တွင် ကြယ်များတွင်ပါဝင်သည့် အခြေခံ ဒြပ်စင်များဖြစ်သည့် ဟိုက်ဒရိုဂျင်နှင့် ဟီလီယမ်တို့ ပါဝင်ကြသောကြောင့်ဖြစ်သည်။
နေအဖွဲ့အစည်းတွင် ဓာတ်ငွေ့ဂြိုဟ်ဘီလူးနှစ်ခု ပါဝင်သည်။
ဂျူပီတာ (ကြာသပတေးဂြိုဟ်) နှင့် စေတန် (စနေဂြိုဟ်) တို့ဖြစ်ကြသည်။
အခြားဂြိုဟ်ဘီလူးနှစ်ခု ယူရေးနပ်စ်ဂြိုဟ်နှင့် နက်ပကျွန်းဂြိုဟ်တို့မှာ ဓာတ်ငွေ့ဂြိုဟ်များမဟုတ်ဘဲ ရေခဲဂြိုဟ်ဘီလူးများဖြစ်ကြသည်။
National Aeronautics and Space Administration website, Ten Things to Know About Neptune များစွာသော နေအဖွဲ့အစည်းပြင်ပ ဓာတ်ငွေ့ဂြိုဟ်ဘီလူးများတွင် ထပ်တူကျသော ဂြိုဟ်ပတ်လမ်းများရှိကြသည်။
ကမ္ဘာမြေ ဒြပ်ထုထက် ၁၀ဆကျော်လျှင် ဂြိုဟ်ဘီလူးများဟုသတ်မှတ်သည်။
ဒြပ်ထုနည်းပါးသော ဓာတ်ငွေ့ဂြိုဟ်များကို "ဓာတ်ငွေ့ဂြိုဟ်ပုများ"ဟု ခေါ်သည်။
StarGen - Solar System Generator, 2003 ဂျူပီတာနှင့် စေတန်ဂြိုဟ်တို့တွင် ဟိုက်ဒရိုဂျင်နှင့် ဟီလီယမ် အဓိကပါဝင်ပြီး ဒြပ်ထု၏ ၃-၁၃ ရာခိုင်နှုန်းကြား ရှိသည်။
ပင်မအူတိုင်တွင် ကျောက်သားများဖြင့်ဖွဲ့စည်းပြီး အလယ်လွှာတွင် သတ္တုဆန်သော အရည်ဟိုက်ဒရိုဂျင်ဖြင့် ဝန်းရံထားကာ အပြင်ဘက်ကျသောအလွှာကို ဖိသိပ်ထားသော မော်လီကျူလာ ဟိုက်ဒရိုဂျင်ဖြင့် ဖုံးလွှမ်းထားသည်။
အပြင်ဘက်အကျဆုံး ဟိုက်ဒရိုဂျင်လေထုတွင် မြင်နိုင်သောတိမ်တိုက်များ၊ ရေနှင့် အမိုးနီးယားတို့ ပါဝင်သည်။
သတ္တုဆန်သော ဟိုက်ဒရိုဂျင်အလွှာဆိုသည်မှာ ဓာတ်ငွေ့ဂြိုဟ်ဘီလူးတိုင်းအတွက် ရည်ရွယ်ပြီး မြင့်မားသောလေထုဖိအားကြောင့် ဟိုက်ဒရိုဂျင်များကို လျှပ်ကူးပစ္စည်းအဖြစ် ပြောင်းပေးသောကြောင့်ဖြစ်သည်။
အပူချိန် ၂၀၀၀၀ ကယ်လ်ဗင်၌ ဓာတ်ငွေ့ဂြိုဟ်ဘီလူးများ၏ ပင်မအူတိုင်တွင် လေးလံသောဒြပ်စင်များ တည်ရှိသည်ဟု ယုံကြည်ရပြီး ယင်းတို့၏ ဂုဏ်သတ္တိများကို အပြည့်အဝ နားမလည်သေးပေ။
ဂျူပီတာဂြိုဟ်ထက် ဒြပ်ထု ၁၃ ဆ ပိုမိုနည်းသော ကြယ်ပုညိုများနှင့်) ဓာတ်ငွေ့ဂြိုဟ်ဘီလူးများ၏ ခြားနားချက်ကို အပြန်အလှန်ဆွေးနွေးကြသည်။
လေ့လာမှုတခုအရ ကြယ်ပုညိုများသည် ယင်းတို့၏ သမိုင်းကာလတခုတွင် နယူကလိယား ဖျူးရှင်းဖြစ်စဉ်နှင့် ကြုံတွေ့ခဲ့ကြသည်ဟုဆိုသည်။
အခြားကြည့်ရန် နေအဖွဲ့အစည်း ကိုးကား Category:နေအဖွဲ့အစည်း Category:ဂြိုဟ်အမျိုးအစားများ။
နံချပ်ကူကို အင်္ဂလိပ်ဘာသာဖြင့် Nunchaku ဟု ခေါ်သည်။
နံချပ်ကူ သည် အိုကီနာဝါကျွန်းသားတို့၏ ရိုးရာလက်နက်ဖြစ်သည်။
တုတ်နှစ်ချောင်း၏ အဖျားတစ်ဖက်စီကို တိုသော ကြိုးဖြင့် ဖြစ်စေ၊ သံကြိုးဖြင့် ဖြစ်စေ ဆက်ထားသည်။
မျက်မှောက်ခေတ်တွင် ကွန်ဖူးရုပ်ရှင်မင်းသား ဘရုစ်လီကြောင့် လူသိများလာသည်။
This video was taken by the crew of Expedition 29 on board the ISS. The Soyuz is shown off-centre throughout the video just days before astronauts Mike Fossum, Satoshi Furukawa, and Sergey Volkov board this vehicle to come back to Earth. ဆိုယုဇ် (, ), Union)အာကာသယာဉ်တွဲသည် အစဦးက ၁၉၆၀တွင် ကိုရိုယက်ဗ်ဒီဇိုင်းအဖွဲ့ က ဆိုဗီယက်အာကာသစီမံကိန်း အတွက် ဒီဇိုင်းရေးဆွဲခဲ့ခြင်းဖြစ်ပြီး ယခုအချိန်ထိဆက်လက်သုံးစွဲလျက်ရှိသည်။
ဆိုယုဇ်သည် ဗော့စတော့အာကာသယာဉ်ကိုအမွေဆက်ခံပြီး မူလက ဆိုဗီယက်လကမ္ဘာသို့လူလွှတ်ရေးစီမံကိန်း၏အစိတ်အပိုင်းတစ်ခုဖြစ်သည်။
ဆိုယုဇ်အာကာသယာဉ်ကို ရုရှားတို့၏အားအကိုးရဆုံးသော၊ မကြာခဏအသုံးပြုလေ့ရှိသောဆိုယုဇ်ဒုံးပျံဖြင့်ပစ်လွှတ်သည်။